Bouzer (personaj)

və ya Kral Kupa () — "Nintendo" şirkətinin "Mario" franşizasında personaj və franşizanın əsas antaqonisti. Yaponiyada personaja  titulu verilmişdir. ABŞ-da personaja ilk vaxtlarda "Kupalar kralı Bouzer" (Bowser, King of the Koopas) və "Sehrbaz kral" (The Sorcerer King) deyə xitab edilirdi. Bouzer tısbağayabənzər Kupa irqinin öndəridir və 1985-ci ildə satışa çıxarılmış "Super Mario Bros." videooyunundan bəri Marionun əzəli düşməni olmuşdur.

Onun əsas hədəfləri Şahzadə Piçi qaçırmaq, Marionu məğlub etmək və Göbələk krallığını fəth etməkdir. O, debütündən bəri "Mario" franşizasının hər bir videooyununda görünür və adətən əsas antaqonist rolunu canlandırır. Bouzer Kenni Ceyms tərəfindən səsləndirilir. Animasiya və videooyunlara əlavə olaraq, o, 1993-cü ildə ekranlaşdırılmış "Super Mario qardaşları" filmində də olmuşdur. Burada o, Dennis Hopper tərəfindən canlandırılmışdır.

 Konsepsiya və yaradılması 
Bouzer "Nintedo" dizayneri və prodüseri Şigeru Miyamoto tərəfindən yaradılmışdır. Miyamoto ilkin mərhələlərdə "Toei Animation" tərəfindən istehsal edilmiş "Böyük Alakazam" filmindəki Buğa kral personajına əsaslanaraq Bouzeri buğa kimi təsvir edirdi. Buna baxmayaraq, "Nintendo" geymdizayneri Takaşı Tezuka personajın buğadan çox tısbağa bənzədiyini qeyd etmişdir. Miyamoto və Tezuka Bouzerin xarici görünüşünü dəqiqləşdirmək üçün birgə işləmək qərarını alırlar. Personaj tısbağayabənzər Kupa Trupa irqinin öndəri olduğundan onlar yeni bir təsvir üzərində işləməyə başladılar. Miyamoto persojanın axırıncı dizaynı barədə bunun Bouzeri "artıq babat göstərə bilər" demişdir.

Miyamoto onu  adlandırmışdır. Kupa () sözü Koreya yeməyi olan qukbapın () yapon dilindəki qarşılığıdır. Miyamoto Bouzerin adı üçün yenə Koreya yeməklərinin yapon dilindəki qarşılıqları olan Miyamoto Yukke () və Bibinba () sözlərindən də istifadə etməyi düşünürdü. Bouzerin Koreya dilindəki adı qukbaq yox, elə Kupadır (). Personaj "Super Mario World" videooyununun satışa çıxarılmasına qədər ingilis dilində "Koopa" yox, "Kuppa" adlandırılırdı.

 Səs və təsvir 
"Super Mario Sunshine" videooyununun satışa çıxarılmasına qədər Bouzerin səsi əsasən kompüter ilə yaradılmış bağırtılar, nəriltilər və qəhqəhələrdən ibarət idi. 2002-ci ildə "Super Mario Sunshine" videooyununun satışa çıxarılması ilə radio xadimi və səs aktyoru Skott Berns Bouzerin ilk səsli dialoqunu səsləndirmiş və daha bir neçə il onunla işləməyə davam etmişdir. 2005-ci ildə "Super Mario Strikers" videooyununun satışa çıxarılması ilə Kennet U. Ceyms Bouzerin yeni səs aktyoru olmuşdur. Ceymsin bu rolu öz boynuna almasına baxmayaraq, Bernsin köhnə səsyazmalarından da bir neçə il istifadə edilmişdir. Erik Nyusom personajı "Super Paper Mario" videooyununda səsləndirmişdir. Bəzi oyunlarda kompüterləşdirilmiş bağırtılardan hələ də istifadə edilir.

 Həmçinin bax 
 Bouzett

 İstinadlar 

 Xarici keçidlər 

 Bouzer — Giant Bomb saytında.
 Bouzer — Play Nintendo saytında.

Kateqoriya:Videooyunlarda antropomorfik personajlar
Kateqoriya:Şiqeru Miyamato tərəfindən yaradılmış personajlar
Kateqoriya:Videooyunlarda əjdaha personajlar
Kateqoriya:Videooyunlarda uydurma cinayətkarlar
Kateqoriya:Uydurma komandirlər
Kateqoriya:Uydurma diktatorlar
Kateqoriya:Uydurma adam oğruları
Kateqoriya:Uydurma tısbağalar
Kateqoriya:Videooyunlarda krallar
Kateqoriya:Mario
Kateqoriya:Videooyun bossları
Kateqoriya:Oyunların gizli personajları
Kateqoriya:Videooyun protaqonistləri